Ultima zi a FILTM 2025: „De unde sare scânteia. Conflicte literare și reale”
2025-10-18 18:00 - 20:00 (Europe/Helsinki) | Muzeul Național de Artă Timișoara
Ediția 2025 a Festivalului Internațional de Literatură de la Timișoara se încheie vineri, 18 octombrie, cu o dezbatere ce aduce în prim-plan tema conflictului în literatură și în viață.
De la ora 18:00, la Muzeul Național de Artă Timișoara, va avea loc discuția „De unde sare scânteia. Conflicte literare și reale”, moderată de Robert Șerban, președintele festivalului. Invitații sunt poeta ucraineană Iya Kiva, scriitorul timișorean Cosmin Leucuța și jurnalista culturală din Republica Moldova, Victoria Cușnir.

Seară de poezie în Iulius Town, cu Mircea Cărtărescu, Ioana Nicolaie, Răzvan Țupa și alte nume consacrate
2025-10-17 20:00 - 21:30 | Iulius Town
Încă de la inaugurare, Iulius Town a sprijinit inițiative cultural-educative, aducând programele culturale mai aproape de public. În această săptămână, în orașul de pe Bega are loc Festivalul Internațional de Literatură de la Timișoara (FILTM), iar Iulius Town va găzdui Seara de poezie, unde invitații principali sunt: Mircea Cărtărescu, Răzvan Țupa, Gojko Božović, Iya Kiva, Ioana Nicolaie, Bogdan O. Popescu, Gabriela Feceoru, Dinu Flămând și alte voci marcante ale literaturii contemporane.
Vineri, 17 octombrie 2025, de la ora 20:00, iubitorii de literatură sunt invitați la o seară specială din cadrul Festivalului Internațional de Literatură de la Timișoara, ediția a XIV-a. Evenimentul va avea loc în restaurantul Czech In by Staropramen, iar participarea este gratuită, în limita locurilor disponibile. Rezervările se pot face la numărul de telefon 0742.349.495.
Seara de poezie se desfășoară sub tema „Ficțiunea care dă valoare realității (sau invers?)” și reunește unele dintre cele mai importante voci literare contemporane, printre care se numără Mircea Cărtărescu, Răzvan Țupa, Gojko Božović, Iya Kiva, Ioana Nicolaie, Bogdan O. Popescu, Gabriela Feceoru, Dinu Flămând și alte nume consacrate.
Festivalul Internațional de Literatură de la Timișoara se desfășoară în mai multe locații din oraș, reunind personalități remarcabile din lumea literaturii și nu numai. Până pe 18 octombrie 2025, ai ocazia să te întâlnești cu scriitorii tăi preferați.

Dezbateri europene și seară de poezie la FILTM
2025-10-17 16:00 - 22:00 | Muzeul Național de Artă Timișoara
Cea de-a doua zi a Festivalului Internațional de Literatură de la Timișoara (FILTM) aduce trei evenimente dedicate dialogului cultural și artei scrisului.
De la ora 16:00, la Muzeul Național de Artă Timișoara, are loc dezbaterea „Europa. Ce ne așteaptă? Frontierele solidarității”, cu istoricul Armand Goșu și diplomatul polonez Bogumil Luft, moderați de Matei Martin. La ora 18:00, scriitorii Ioana Nicolaie, Vlad Zografi și Iulia Gherasim vor participa la o seară de proză moderată de Marius Chivu.
Seara se va încheia cu tradiționalul eveniment de poezie, organizat în premieră la Czeck In – Iulius Mall, de la ora 20:00, sub titlul „Ficțiunea care dă valoare realității (sau invers?)”, coordonat de poetul Răzvan Țupa, cu participarea mai multor poeți români și internaționali.

Festivalul Internațional de Literatură FILTM: Sjón și Mircea Cărtărescu, invitați în prima zi
2025-10-16 16:00 - 20:00 | Muzeul Național de Artă Timișoara
Festivalul Internațional de Literatură de la Timișoara (FILTM) deschide miercuri, 16 octombrie, cea de-a XIV-a ediție, desfășurată sub tema „La limita ficțiunii # realitatea”. Evenimentele vor avea loc la Muzeul Național de Artă Timișoara și în mai multe licee din oraș.
De la ora 16:00, prof. univ. Mihnea Măruță și Oana Marinescu vor discuta pe tema „Viitorul care sperie și trecutul care seduce”. În aceeași zi, de la ora 18:00, publicul este invitat la o întâlnire literară specială cu scriitorul islandez Sjón și Mircea Cărtărescu, moderată de jurnalista Victoria Cușnir.
FILTM 2025 este organizat de Fundația Aquatim și finanțat de Municipiul Timișoara prin Centrul de Proiecte.

King’s Cross – Crosul Regelui, competiție de mountain bike
2025-05-24 | Petriș, județul Arad
King’s Cross – Crosul Regelui revine în 2025!

EcoStuff Romania te invită la a doua ediție a King’s Cross – Crosul Regelui, competiția de mountain bike care te provoacă să cucerești traseele spectaculoase ale Munților Zărandului!

Când? 24 Mai 2025
Unde? Petriș, județul Arad

Două trasee, două provocări:
Traseul lung – 55 km, 1500 m diferență de nivel
Recomandat cicliștilor experimentați și amatorilor ambițioși
Punct central: Cota Zero, cu traseu spectaculos pe creasta Munților Zărandului
Treci prin vârfurile Ianăș, Cucuietu, Omeag, Tufari, Pleșu

Traseul scurt – 25 km, 500 m diferență de nivel
Potrivit pentru amatori și posesorii de eBike
Traseu variat: urcări, coborâri, drumuri de pământ, poteci prin păduri și dealuri

Premii totale de peste 7000 de lei!

King’s Cross = sport + impact social!
Toate fondurile strânse vor contribui la dezvoltarea WOODROCKS, o tabără de educație ecologică și sustenabilitate pentru copii.

Mai multe detalii:
kingscross.ecostuff.ro
Eveniment Facebook: fb.com/events/368148876274807

Un proiect organizat de EcoStuff Romania, în parteneriat cu Primăria Comunei Petriș, parte din Ro Bike Valley, inițiat de Decathlon și implementat de Fundația Comunitară Timișoara, cu sprijinul Continental Romania.

Zilele Studenților Timişoarei
2025-05-20 14:00 - 2025-05-22 23:00 | Complexul Studențesc Timişoara

Premieră: Baletul „La Bayadère”
2025-05-18 18:00 - 20:00 | Opera Națională Română Timișoara
Publicul timișorean este invitat duminică, 18 mai 2025, ora 18:00, la o seară de balet de excepție în cadrul Festivalului Internațional „Timișoara Muzicală”. Pe scena Operei Naționale Române din Timișoara va fi prezentat, pentru prima dată, baletul „La Bayadère” de Ludwig Minkus, în regia unei distribuții de elită.
Prim-soliștii Ada Gonzales și Robert Enache, de la Opera Națională din București, vor dansa în rolurile principale, aducând o emoție intensă poveștii clasice de iubire tragică dintre dansatoarea Nikia și războinicul Solor. Spectacolul este dirijat de Ciprian Teodorașcu.
Cu o partitură romantică și coregrafie clasică, „La Bayadère” este o poveste atemporală despre pasiune, gelozie și destin. Scenografia somptuoasă și interpretările sensibile promit o experiență vizuală și emoțională remarcabilă.
Biletele pot fi achiziționate de la casieria Operei și online.

Festivalul Internațional „Timișoara Muzicală”: Opera „Turandot”, de Puccini
2025-05-16 19:00 - 21:00 | Opera Națională Română Timișoara
Festivalul Internațional „Timișoara Muzicală”, ajuns la cea de-a 49-a ediție, continuă vineri, 16 mai 2025, de la ora 19:00, cu o reprezentație grandioasă a operei „Turandot” de Giacomo Puccini, pe scena Operei Naționale Române din Timișoara.
Spectacolul o aduce în prim-plan pe soprana Edith Adetu, invitată specială, în rolul titlular al prințesei Turandot. Evenimentul va fi dirijat de Guido Mancusi, celebrul dirijor austro-italian, cunoscut pentru interpretările sale expresive ale repertoriului liric.
„Turandot”, ultima capodoperă a lui Puccini, plasează acțiunea într-o Chină fantastică, unde prințesa Turandot supune pretendenții la un test fatal al celor trei enigme. Într-o poveste despre destin, sacrificiu și iubire, opera dezvăluie triumful dragostei asupra fricii și cruzimii.
Biletele sunt disponibile la casieria Operei și online.

Timotion 11! Nouă curse pentru toate nivelurile
2025-05-11
Ești gata de mișcare, distracție și fapte bune? Pe 11 mai, în Piața Iancu Huniade din Timișoara, te așteptăm la cea mai așteptată ediție Timotion! Fie că ești super antrenat sau preferi plimbările relaxante, avem o cursă și pentru tine!
🔄 Ce e nou la Timotion 11?✨ 9 curse pentru toate nivelurile – de la cei care rup recorduri la cei care adoră să se plimbe.🔥 Cursa de 1 km – da, ai citit bine! Doar 1 km, pe care îl poți parcurge lejer, chiar și la pas.📢 30 de proiecte susținute din 4 județe: Timiș, Arad, Caraș-Severin și Hunedoara.🎨 Site nou și identitate vizuală fresh – pentru că începem o nouă decadă de bine și prinde bine un echipament proaspăt!
„Toți pentru 1, 1 pentru toți!” – acesta este spiritul Timotion! Adună-ți gașca, alege-ți cursa și hai să dăm împreună startul la cea mai faină alergare și pedalare a anului! 🙌

cultURA presei – limbaj agresiv în presa interbelică
2025-04-28 10:00 - 2025-05-05 17:00 | Faber
cultURA presei – limbaj agresiv în presa interbelică
Timișoara | Faber, Hala Azur I (Splaiul Peneș Curcanul 4-5)
Vineri, 2 mai 2025 | Ora 19:00
Intrare liberă

Ce rol are presa într-o societate în criză? Cum a devenit cuvântul armă în anii ’30 – și ce putem învăța din asta azi?

Vă invităm la vernisajul expoziției „cultURA presei”, un eveniment curajos care deschide ochii asupra discursului politic agresiv din presa interbelică, dar și asupra limbajului conflictual din mass-media și rețelele sociale de azi.

Ziare autentice din anii ’30
Caricaturi cu subiect politic
Dialog despre violența limbajului contemporan, cu:
– prof. dr. Brîndușa Armanca
– prof. dr. Marcel Tolcea
– conf. univ. dr. Lucian-Vasile Szabo

Expoziția poate fi vizitată în perioada 28 aprilie – 5 mai.
Pentru tururi ghidate dedicate grupurilor (elevi, studenți etc.), scrieți la: muzeulpresei2007@gmail.com

Un eveniment care ne provoacă să reflectăm, să analizăm și, mai ales, să nu repetăm greșelile trecutului.

Organizatori: Muzeul Presei „Sever Bocu” Jimbolia, Casa de Cultură a Orașului Jimbolia, Asociația „Colț de Banat”

Exod, de Marius Ivaškevičius
2025-04-27 18:00, 2025-04-26 18:00 | Teatrul Național Mihai Eminescu Timișoara, Sala Mare
traducerea Raluca Rădulescu
Celebrul regizor Oskaras Koršunovas montează pentru prima dată în România, la Teatrul Național din Timișoara. Regizorul lituanian Oskaras Koršunovas este o voce puternică în regia mondială de teatru, prin codul său estetic unic și prin limbajul teatral identitar, cu care abordează teme esențiale pentru societate. Teatrul lui este un teatru al revoltei, al schimbării, un teatru de atitudine, profund și răvășitor. Cariera lui Oskaras Koršunovas este marcată de peste 40 de distincții care i-au fost decernate de teatre și festivaluri din întreaga lume.
EXOD își extrage seva dintr-o realitate care modelează societatea contemporană: emigrația. Spectacolul spune povestea unui est-european – Ben – care încearcă să supraviețuiască construindu-și un alt destin, într-o lume ale cărei coordonate nu le mai înțelege. În această călătorie spre un nou „acasă”, Ben este nevoit să traverseze lumea celor dezrădăcinați, a celor care nu își mai găsesc locul în țara de unde vin, lumea celor pe care țara lor, într-un fel sau altul, îi alungă. Povestea lui Ben și a personajelor pestrițe, aspre, poetice, violente, contradictorii cu care se intersectează, conectate printr-o singurătate profundă, existențială, proiectează nevoia fiecăruia dintre ei de a-și inventa o nouă istorie personală, adaptată la o cultură diferită și la o limbă diferită, în încercarea de a se integra într-o societate principial ostilă față de nou-veniți. Iar în această lume care nu îi recunoaște și care nu îi adoptă, într-o reașezare cu accente cataclismice, toți acești oameni deposedați de umbra propriului trecut, invizibili pentru cei din jur, ies în lumină, căutând să își recupereze identitatea.
Distribuția: Ion Rizea (Ben după X ani), Marin Lupanciuc (Ben Ivănescu), Flavia Giurgiu (Liz / Ofițer de poliție), Cătălin Ursu (Azim – pakistanez), Matei Chioariu (Harry / Hristos din lemn), Oana Antonovici (Milița / Soția Super-greului), Ionuț Iova (Vandalul), Cristina Rotaru Chiperi (Aglaia & Gloria), Mirela Puia (Nuța Românca), Cristian Szekeres ( Românul), Darius Zet (Boyco, bulgarul), Costa Tovarnisky (Șofer I, Clovnul negru), Alexandru Romescu (Edi, fizician), Oana Iovița (Olga, rusoaică), Alexandru Negrea (Zoran / Super-greul), , Teodor Cauș (Aurel), Vlad Vajdovici (Ionică Urbanovici), Răzvan Săbiescu (Elvis), Sergiu Vernica (Șofer II), Rareș Rusan (Tipul I din parc), Tania Ionescu (Cântăreață în bar), Roberta Popa (Polițista britanică) , Iulia Ioana, Sabine Oschanitzky, Daniela Bostan , Otniel Floruț (Aramis) și trupa The Bandits (Tibor Aranyi, Sorin Stroie, Alexandru Munteanu, Răzvan Munteanu) & Francis Mozes
Decoruri: GINTARAS MAKAREVIČIUS
Costume: CORINA GRĂMOȘTEANU
Coregrafia: VESTA RASA GRABSTAITE
Muzica: THE BANDITS
Light design EUGENIJUS SABALIAUSKAS
Asistent de regie COSTA TOVARNISKY
Pregătire muzicală LAVINIA RĂDUCANU
Translatori RALUCA RĂDULESCU, COSTA TOVARNISKY
REGIA ARTISTICĂ / DIRECTED BY OSKARAS KORŠUNOVAS
durata spectacolului: 4h, 2 pauze

Poli Bike Challenge 2025
2025-04-27 12:00 - 17:00 | Circuit urban
Poli Bike Challenge, competiția ciclistă născută pentru a sărbători 100 de ani de când Universitatea Politehnica Timișoara se identifică cu sportul din municipiul de pe Bega, a ajuns la cea de-a IV-a ediție, devenind o tradiție a orașului. Având menirea de a aduce locuitorii acestuia împreună, mai aproape, prin mișcare în aer liber, ediția din acest an figurează, ca și cele precedente, în calendarul Federației Române de Ciclism.

Festivalul tradițiilor, gusturilor autentice și muzicii: Suflet de România
2025-04-26 12:00 - 2025-04-27 19:00 | Domeniul Regal Săvârșin
Pe 26 și 27 aprilie, suntem invitați pe Domeniul Regal Săvârșin pentru a celebra valorile care ne definesc ca popor: tradiția, muzica, meșteșugul și bucuria de a fi împreună.

Concerte cu Irina Rimes & Surorile Osoianu, Zdob și Zdub, Emeric Imre Trio, Mariano Castro & Alexandra Fits – Tribut Maria Tănase
Activități pentru întreaga familie
Artizani și producători locali
Cinematograf în aer liber
Dialog pentru suflet cu Părintele Constantin Necula și Cătălin Striblea

Programul complet al Ediției a III-a a Festivalului Suflet de România

Festivalul Suflet de România – Sâmbătă, 26 aprilie

12:00-14:00 | Muzică și activități în cadrul festivalului

14:00-14:30 | Plano Violin Duet

15:30-15:40 | Grupul de Tulnicărese „Apuseni ”

15:40-16:05 | Deschiderea oficială Suflet de România cu reprezentanți Profi, reprezentanți ai Familiei Regale a României, oficialități

16:05-16:15 | Ansamblul Valea Mureșului

16:20-17:00 | Spectacol interactiv cu Celălalt.Teatru

17:00-17:20 | Ansamblul Sfântu Gheorghe din Stanciova

17:25-18:10 | Concert Tribut Maria Tănase (Mariano Castro & Alexandra Fits)

18:20-19:20 | Concert Zdob și Zdub

Intrarea este gratuită. Site oficial Suflet de România

Festivalul Suflet de România – Duminică, 27 aprilie

12:00-12:10 | Muzică și activități în cadrul festivalului

12:10-12:20 | Ansamblul de dansuri Băgrinul

12:20-12:30 | Ansamblul de dansuri Voitegeana

12:30-13:05 | Grupul BegArt Timișoara

13:20-13:50| Grupul Flores

14:25-15:05 | Ion Popa

15:15-16:15 | Părintele Constantin Necula în dialog cu Cătălin Ștriblea

16:25-17:20 | Concert Emeric Imre Trio

17:30-18:50 | Concert Irina Rimes și Surorile Osoianu

Deschiderea oficială alături de Majestatea Sa Margareta, Custodele Coroanei României

Intrarea este gratuită!
Acces prin poarta de pe DC74 – Valea Troașului
Program: 12:00 – 19:00 în ambele zile

Test HS pentru recurent
2025-04-05 08:00 - 17:00
sdfsfdfsd
dfsdfsfdsfsdfsdlks
sdfsdflskdf;lsdfsd
sds;dlks;dlksdfsdfs

Richard al III-lea, de W. Shakespeare
2025-03-30 19:00 | Teatrul Național Mihai Eminescu Timișoara, Sala Mare
Richard al III-lea de W. Shakespeare este un monumental și pasionant studiu de caz al răului, dar și o demonstrație că singur, un monstru nu are putere; ceea ce îi dă forța de a vicia o întreagă societate este alinierea lașă a „omului obișnuit”, a „supușilor stăpânirii” în spatele unui personaj toxic, detestabil. Alimentate de mica și de marea delațiune, de manipularea exersată în toate formele ei – de la șantaj la cointeresare, crescute de mersul alături de adevăr și de confuzie, semințele răului rodesc și se întind ca vrejul de fasole din poveste, cuprind și sufocă oameni, țări, sisteme politice; acceptarea răului din teamă sau din lașitate hrănește ucigașa nebunie totalitară. Într-un fascinant paralelism cu momentul planetar căruia îi suntem contemporani, vremelnicul rege englez ratează gloria până și în scurtul răstimp al puterii, căci atunci când conștiința tace, Răul devine personajul principal.
Distribuția: Matei Chioariu (Richard), Marin Lupanciuc (Buckingham), Ion Rizea (Regele Edward al IV-lea/ Al doilea Ucigaș/ Primarul), Claudia Ieremia (Regina Elizabeth/ Călugărița), Sorin Leoveanu (Clarence/ Margaret), Bogdan Spiridon (Hastings/ Primul Ucigaș), Darius Zet (Dorset/ Prințul Edward), Cǎtălin Ursu (Rivers/ Tyrell/ Cardinalul), Cristina Rotaru Chiperi (Lady Anne/ Călugăriță), Ana Maria Cojocaru (Ducesa de York), Andrei Chifu (Stanley/ Cetǎțean), Teodor Cauș (Catseby/ Soldat), Oana Iovița (Prințul York/ Cetățean/ Lady Shore), Alexandru Romescu (Brakenbury / Soldat/ Mesager/ Al doilea cetățean), Andrei Zgăbaia (Soldat/ Grefierul/ Ratcliffe/ Primul cetățean)
Regia artistică Radu Iacoban
Scenografia Tudor Prodan
Mișcarea scenică Alina Ilea
traducerea Horia Gârbea
Durata spectacolului: 2h45, o pauză

Șefele, de Werner Schwab
2025-03-29 19:30 | Teatrul German de Stat Timișoara
„Șefele” face parte din genul literar Anti-Heimat (anti-patrie). În tradiția stabilită de dramaturgi precum Nestroy si Horváth, Schwab explorează si deconstruiește concepte pe care se bazează statul, precum patriotismul, familia, religia și istoria, prin ochii a două pensionare si a prietenei lor mai tinere. Erna si Grete reflectă la greutățile prin care au trecut in viață și fantezează cum ar trebui sa iși poată permite să își petreacă bătrânețea după o viață întreagă de muncă. Între timp, Mariedl pare să privească adevărul în față, în ciuda filtrului religios prin care privește viata. Prin aceste destine individuale, „Șefele” prezintă modul în care generațiile postbelice procesează evenimentele istorice la care iau, mai mult sau mai puțin conștient, parte. Regia: Iris Kovacs
Cu: Isolde Cobeț, Simona Vintilă, Ioana Iacob și Radu Vulpe.
Decorul și costumele: Réka Oláh (invitată) • Dramaturgie: Mira Țâra •
Muzică: Adrian Piciorea (invitat) • Asistență de regie: Robert Bogdanov-Schein • Vorbire scenică: Daniel Pascal (invitat) • Machiaj: Bojita Ilici • Regie tehnică: Costinel Stănescu.
Cu supratitrare în limbile română și engleză.

Underground FM
2025-03-27 19:00 | Teatrul Național Mihai Eminescu Timișoara, Studio Uțu Strugari
Underground FM este radiografia comică și cam sarcastică a unei lumi din care facem cu toții parte. Caustice și amuzante, familiare și neconformiste, personajele interpretate de tânărul actor Darie Doklean, câștigător al premiului pentru cel mai bun actor la Gala Tânărului Actor HOP 2024, compun în această adaptare după Eric Bogosian un caleidoscop de imagini pe cât de distorsionate, pe atât de exacte și de ușor de recunoscut. După cum afirmă realizatorul conceptului, Claudiu Dogaru, „fiecare personaj oferă o privire în complexitatea dorințelor umane, a limitelor morale și existențiale ale individului, într-o lume obsedată de plăceri efemere și iluzii”.
One man show DARIE DOKLEAN
Concept de CLAUDIU DOGARU
Durata spectacolului 1h15

De Bergerac. Fantasmele lui Cyrano, de Michele Santeramo
2025-03-27 19:00 | Teatrul Național Mihai Eminescu Timișoara, Sala Mare
De Bergerac. Fantasmele lui Cyrano este o savuroasă și, totodată, o profundă formulă de introspecție, dar și o pledoarie pentru asumarea propriului destin. Pornind de la una dintre cele mai tulburătoare povești de dragoste din literatura universală, Cyrano de Bergerac de Edmond Rostand, piesa dramaturgului italian Michele Santeramo este o pledoarie pentru alegeri bazate pe propriile valori intelectuale și spirituale. Povestea unui Cyrano care are convingerea că dragostea, educația și cultura sunt instrumentele cu ajutorul cărora oamenii vor putea să își determine singuri viitorul, așa cum și el alege un viitor diferit de cel pe care i l-a trasat autorul lui reflectă – cu înțelegere, cu șarm, cu umor și, totodată, cu deplină luciditate – o posibilitate nouă în această lume polarizată, mereu în criză de opinie și de opțiune.
Roberto Bacci este regizor şi fondator al Fondazione Pontedera Teatro din Italia, institutul în care, începând cu 1985, celebrul regizor și teoretician al teatrului, Jerzy Grotowski, a trăit și a creat tot restul vieții. Colaborator al lui Grotowski, dar și al lui Peter Brook, Eugenio Barba sau al fondatorilor Living Theatre – Julian Beck şi Judith Malina, director al unor importante festivaluri de teatru din Toscana, Roberto Bacci a montat în cele aproape cinci decenii de activitate, numeroase spectacole la Piccolo Teatro di Pontedera, mai apoi Compagnia Laboratorio di Pontedera, dar și în alte țări ale lumii, spectacole prezentate atât în Italia, cât și în alte țări din Europa, America Latină şi Orientul Mijlociu.
Distribuția: Matei Chioariu (Cyrano), Claudia Ieremia (Supraveghetoarea de sală), Marin Lupanciuc (Christian), Cristina Rotaru Chiperi (Rossana), Cristina König (Spectatoarea), Romeo Ioan (Spectatorul).
Asistență de regie Elisa Cuppini. Asistență de scenografie Dariana Pau
Scenografia Corina Grămoșteanu
Regia artistică Roberto Bacci
Durata spectacolului: 1h30

Incredibila și trista poveste a Candidei Eréndira și a bunicii sale fără suflet
2025-03-26 19:30 | Teatrul German de Stat Timișoara
INCREDIBILA ȘI TRISTA POVESTE A CANDIDEI ERÉNDIRA ȘI A BUNICII SALE FĂRĂ SUFLET
de Gabriel García Márquez
Regia: Yuri Kordonsky (invitat)
Cu: Olga Török, Ida Jarcsek-Gaza, Richard Hladik, Rareș Hontzu, Franz Kattesch, Radu Brănici, Isa Berger, Dana Borteanu, Harald Weisz, Yannick Becker, Marc Illich.
Decoruri: Helmut Stürmer (invitat) • Costumele și desenele live: Ioana Popescu • Muzica: Tibor Cári • Dramaturgia: Rudolf Herbert • Light-design: Botond Nosz (invitat)• Asistența de regie: Isolde Cobeț • Asistența de decor: Zsolt Fehérvári (invitat) • Machiaj: Bojita Ilici • Regie tehnică: Costinel Stănescu.
Spectacolul spune povestea Eréndirei, care nu are decât paisprezece ani când bunica sa, acuzând-o de incendierea casei, o obligă să se prostitueze. În timp ce sute de bărbați se înșiră în fața cortului Eréndirei, bunica negociază prețul și numără banii. Şi Ulise, tânăr și frumos ca un înger, o dorește. După ce tentativele de fugă ale celor doi îndrăgostiți eșuează, ei plănuiesc o crimă. „Incredibila și trista poveste a candidei Eréndira și a bunicii sale fără suflet” este considerată una dintre cele mai emoționante povestiri ale lui Gabriel García Márquez. Unele motive din capodopera „Un veac de singurătate” sunt îmbinate aici cu teme precum vinovăția și ispășirea, dragostea și moartea. Un laureat al premiului Nobel pentru literatură, un regizor de excepție, care semnează și adaptarea scenică a textului, și un ansamblu consacrat abordează această lume magică, în care realitatea și imaginarul se întrepătrund.
Cu supratitrare în limbile română și engleză.

Sidy Thal, de Thomas Perle și Clemens Bechtel
2025-03-25 19:30 | Sinagoga din Cetate
Cu începere în Sinagoga din Cetate (str. Mărășești nr. 6) și continuare în sala Teatrului German de Stat Timișoara 12+
SIDY THAL
de Thomas Perle și Clemens Bechtel
Regia: Clemens Bechtel
Coproducție cu Teatrul Evreiesc de Stat București
Cu: Katia Pascariu, Viorica Predica, Daniela Török, Olga Török, Oana Vidoni, Boris Gaza, Mircea Dragoman, Mihai Prejban.
Ansamblul „Motl, fiul Cantorului” de Scholem Alejchem și vocile de pe audio-walk: Enikő Blénessy, Viorica Predica, Maia Morgenstern, Silvia Török, Katia Pascariu, Daniela Török, Olga Török, Oana Vidoni, Boris Gaza, Rareș Hontzu, Mircea Dragoman, Richard Hladik, Mihai Prejban, Isolde Cobeț.
Instrumentiști: Serena Voaideș (invitată), Cosmin Hărșian (invitat).
Decorul și costumele: Șteff Chelaru (invitată), Ioana Groza (invitată) • Muzică: Dan Simion (invitat) • Documentare: Maria Irimia (invitată) • Colaborare dramaturgică: Dan Druță (invitat) • Asistență de regie: Isolde Cobeţ • Machiaj: Bojita Ilici, Aurora Spasinovici • Regie tehnică:Ovidiu Radu, Aurel Cristea • Înregistrări pentru audio-walk & Video Design: Alex Halka (invitat) • Pregătire muzicală: Roxana Ardeleanu (invitată).
La 26 noiembrie 1938, două grenade de mână au explodat în sala de spectacole a Teatrului din Timișoara în timpul unei reprezentații a cântăreței evreico-bucovinene Sidy Thal și a ansamblului său. Patru persoane au fost ucise și 70 rănite în atacul antisemit comis de Garda de Fier, un grup naționalist de extremă dreapta. Evenimentul, puțin cunoscut în orașul Timișoara, Capitală Europeană a Culturii 2023, a fost cercetat de dramaturgul Thomas Perle și regizorul Clemens Bechtel cu ajutorul Mariei Mădălina Irimia de la Centrul pentru Studiul Istoriei Evreilor din Romania „Wilhelm Filderman” din România și au creat o piesă documentară pornind de la acest incident. Ce este adevărat? Ce s-a întâmplat cu adevărat? Piesa de teatru și producția sunt o încercare de a reconstitui atacul și perioada în care antisemitismul și fascismul au devenit parte din viața de zi cu zi într-o societate multiculturală, ceea ce a dus la oroarea celui de-al Doilea Război Mondial și la Shoah.
Spectacol urmat de o discuție cu publicul.
Cu supratitrare în limbile română, engleză și germană.

Creațiunile lui Prometeu și Bodies & Emotions
2025-03-23 18:00 | Opera Națională Română Timișoara
Duminică, 23 martie 2025, ora: 18.00 (sala Operei)
CREAȚIUNILE LUI PROMETEU de Ludwig van Beethoven
și
BODIES & EMOTIONS
Spectacol coupé de balet
Detalii:
https://www.ort.ro/eveniment/761/ro/Creațiunile-lui-Prometeu–Bodies-amp-Emotions-.html
https://www.facebook.com/events/636327549348393

Târgul de Paște din Timișoara: tradiție, culoare și bucurie!
2025-03-23 08:00 - 2025-04-29 12:00 | Piata Libertatii
Primăvara vine cu farmec și culoare la Timișoara, unde Târgul de Paște transformă orașul într-un loc de poveste! Evenimentul aduce la un loc tradiții autentice, muzică, spectacole și o varietate de produse artizanale, toate menite să aducă bucurie și bună dispoziție celor care în vizitează.
🌺 Deschiderea festivă: Alaiul Primăverii
Târgul debutează cu multă veselie, adusă de Nuți Dorobanți și alaiul său festiv, care vor umple străzile orașului cu energie, culoare și tradiție.
🎭 Spectacole pentru toate gusturile
Scena din Piața Libertății va fi animată de spectacole impresionante de muzică live, dans și teatru. Printre invitații speciali se numără:

Lidia Buble
Holograf
Proconsul
… și multe alte surprize muzicale!

🛒 Shopping autentic
Vizitatorii vor avea ocazia să descopere obiecte artizanale și decorațiuni speciale pentru Paște:

Decorațiuni pascale 🎁
Bijuterii handmade 💎
Suveniruri unice 🎨
Accesorii speciale 🎁

🍽️ Delicii culinare tradiționale
Pentru iubitorii de bunătăți, târgul oferă o gamă variată de produse tradiționale:

Kürtős și langoși delicioși 🥖
Cozonac și dulciuri de casă 🍰
Brânzeturi și mezeluri tradiționale 🧀
Miere și băuturi naturale 🍼

Magia Paștelui, în inima Timișoarei! 🌟

Durerea fantomă, de Vasili Sigarev
2025-03-22 19:00 | Teatrul Național Mihai Eminescu Timișoara, Sala Mare
Un depou infernal, capcană pentru minte și suflet – acesta este locul în care Olga se întoarce mereu și mereu în căutarea soțului ei, singurul martor și singura legătură cu sinele ei pierdut. DUREREA FANTOMĂ este, cumva, ca și când un Hyeronimus Bosch al timpurilor noastre ar fi pictat universul cenușiu al marginii de oraș, al sărăciei, al sufletelor strâmbate grotesc. Dar Sigarev vede umanitatea dincolo de oroare, vede tandrețea dincolo de bestialitate, vede speranța dincolo de decădere, vede liniștea dincolo de coșmar. În acest depou infernal, cei doi paznici ai săi – unul la intrarea spre iad, celălalt la ieșirea din el – și Olga își intersectează destinele, în întâlniri străbătute de duritate, dar și de o poezie sfâșietor de frumoasă.
Născut în 1977 într-un oraș din Siberia, Vasili Sigarev este un dramaturg care a captat atenția internațională – cu precădere în spațiul britanic și american – cu texte ca PLASTICINE (cu care a câștigat, de altfel, premiul pentru cel mai promițător dramaturg conferit de prestigioasa publicație londoneză Evening Star), LADYBIRD sau BLACK MILK; este, de asemenea, multi-premiat în Europa și în Statele Unite, atât pentru piesele sale de teatru, cât și pentru filmele pe care le-a realizat. Deși Vasili Sigarev, vorbind despre piesele și filmele lui, afirmă că nu este „nici filosof, nici politician, ci doar un povestitor”, teatrul și viața lui sunt profund marcate de un militantism activ pentru democrație și de o sensibilitate acută față de o lume însingurată, abrutizată de sărăcie, de lipsa educației și a orizontului. Această onestitate față de sine ca om și creator, a dus în 2021 la arestarea și încarcerarea lui Vasili Sigarev, în cadrul protestelor împotriva regimului de la Kremlin.
Distribuția: Bogdan Spiridon (Dmitrii), Matei Chioariu (Gleb), Alina Ilea (Olga)
Regia artistică Ion-Ardeal Ieremia
Decoruri: Inocențiu Ieremia
Costume: Gabriela Strugaru-Popa
Video design: Sebastian Hamburger
Regizor tehnic: Cristian Stana
Sufleor: Judit Reinhardt
Lumini: Gerhard Crăciun
Operator video: Eugen Obrad
Sunet: Peter Szabo
Costumiere: Veronica Gerstenengst, Felicia Puiu
Recuziter: Alin Tofan, Karoly Albert
Machiaj: Andra Diac
Coafură: Daniela Genig
Tehnic de scenă: Iosif Toth, Traian Oneț, Marius Crăciunesc, Vasile Bălașa, Iustin Răgman, Flavius Bioșa, David Iov, Roberto Nica, Ioan Bârzovan, Nicolae Lăcătaș, Dorel Găletan, Tihomir Uroș, Paul Frâncu, Sorin Barnea, Raul Băcuanu, Daniel Timiș
Durata spectacolului:1h 15

Oglinda, de Andrei Tarkovski, în regia lui Bülent Özdil
2025-03-22, 2025-03-21 | Teatrul German de Stat Timișoara
În data de 21 martie 2025, o producție teatrală neobișnuită va avea premiera mondială: adaptarea scenică a filmului iconic „Oglinda” de Andrei Tarkovski. Regizorul acestei producții este Bülent Özdil, actor al Teatrului German de Stat Timișoara. Acest proiect ambițios încearcă să transpună profunzimea narativă și forța vizuală a lui Tarkovski pe scenă. Spectacolul va fi găzduit pe scena TGST. A doua reprezentație va avea loc în 22 martie 2025.
Proiectul, produs de Bülent Özdil, își propune să aducă moștenirea culturală a lui Tarkovski într-o formă nouă. Prin utilizarea unor elemente vizuale și acustice, se dorește crearea unei experiențe teatrale emoționante și imersive. În colaborare cu artiștii Teatrului German de Stat din Timișoara, spectacolul va combina teatru, performance, dans și artă vizuală pentru a crea o experiență puternică pentru public.
„Oglinda” spune povestea unui bărbat pe moarte (Alexei) care își amintește de copilăria și tinerețea sa, reflectând asupra relațiilor sale cu părinții și asupra primei sale iubiri.
Narațiunea nu urmează o acțiune dramatică propriu-zisă, ci se desfășoară ca un flux asociativ de gânduri. Tarkovski îmbină elemente de memorie individuală cu istorie colectivă. Această operă cu caracter autobiografic se eliberează de convențiile cinematografiei narative, înlocuind povestea liniară cu o alternare liberă a diferitelor planuri temporale.
Primul dintre cele două fire narative explorează viața lui Alexei, relația sa cu soția Natalia, problemele din căsnicia lor și legătura complicată cu mama lui, Maria.
Cel de-al doilea fir narativ se concentrează pe copilăria lui Alexei și, mai ales, pe viața mamei sale, Maria. Amintirile din anii ’30 surprind viața mamei cu toate dificultățile și experiențele sale. Povestea nu este relatată într-o ordine cronologică, ci alternează între diferite momente din timp.
„Oglinda” îmbină momente decisive din istoria lumii cu amintiri autobiografice și vise. În același timp, „Oglinda” devine o platformă de proiecție pentru evenimentele actuale: identitatea rusă în raport cu Europa, cenzura, libertatea de exprimare și presă, dar și aluzii la conflictele dintre ruși și ucraineni fac parte din această poveste.
Spectacolul explorează teme precum identitatea, memoria și complexitatea umană, oferind totodată o perspectivă asupra unor întrebări sociale actuale, precum libertatea, cenzura și războiul de agresiune al Rusiei împotriva Ucrainei. În plus, proiectul integrează inteligența artificială ca mijloc artistic, deschizând noi dimensiuni vizuale și acustice.
Proiectul este realizat de o echipă de artiști experimentați, incluzându-i pe producătorul, actorul și regizorul Bülent Özdil, artista și autoarea Sarah Maria Kretschmer, precum și cunoscuta actrița Ida Jarcsek-Gaza. Din distribuție mai fac parte Harald Weisz, Oana Vidoni, Yannick Becker, Daniela Tőrők, Isa Berger, Rareș Hontzu, Daniel Ghidel, Robert Bogdanov-Schein și Marc Illich.
Prin această montare, Bülent Özdil invită publicul să descopere opera lui Tarkovski într-un mod complet nou.
Andrei Tarkovski s-a născut în Rusia și a devenit faimos peste noapte cu filmul său „Copilăria lui Ivan”. Filmele sale, printre care „Andrei Rubliov”, „Solaris” și „Călăuza”, se remarcă printr-o imagistică liniștită și prin crearea unor atmosfere distincte. Deși foarte apreciat în străinătate, nu a primit recunoaștere oficială în patria sa. Problemele de sănătate și divergențele artistice l-au condus în exil, unde a realizat filme precum „Nostalgia” și „Jertfa”. Operele sale, caracterizate de căutarea unei conexiuni poetice și de un joc cu ruinele vechi și natura, au influențat cineaști din întreaga lume. Tarkovski a murit în 1986 la Paris, dar a lăsat în urmă o moștenire impresionantă în lumea filmului, care continuă să fie celebrată prin retrospective și cu onoruri.
Bülent Özdil s-a născut în 1981 la Rothenburg ob der Tauber și a crescut în Bad Windsheim, Germania. S-a format ca actor la Școala de actorie (WSfS) din Wiesbaden, obținând diploma de licență în 2006. În timpul pregătirii sale a jucat în primul său spectacol – Urfaust – în rolul lui Valentin. Între 2006 și 2010 a lucrat ca actor, printre altele, la Berna și a participat la mai multe producții de televiziune. Au urmat angajamente la Westfälisches Landestheater din Castrop-Rauxel și la Schauspielhaus Salzburg. În această perioadă a interpretat rolul lui Faust în drama cu același nume a lui Goethe. Este actor la Teatrul German din anul 2022.
„Oricine își dorește poate privi filmele mele ca pe o oglindă în care să se vadă pe sine însuși. Dacă conceptul unei povești capătă forme apropiate de viață și accentul este pus pe funcția afectivă, publicul poate relaționa cu această concepție în lumina propriilor experiențe.” – Andrei Tarkovski

Un secol de muzică, concert aniversar dedicat dirijorului și compozitorului László Rooth
2025-03-21 19:00 | Opera Națională Română Timișoara
Gală omagială dedicată compozitorului și dirijorului László Rooth, personalitate marcantă a scenei muzicale, membru fondator al Operei Naționale Române din Timișoara.
Evenimentul va aduce în prim-plan momente muzicale de excepție, interpretate de artiști consacrați, într-un spectacol ce celebrează moștenirea artistică lăsată de maestru. De asemenea, programul include aranjamente muzicale realizate de László Rooth.
O seară de muzică și emoție, un tribut adus unei cariere de excepție.
Conducerea muzicală: NIR BRAND (invitat)
Concert maeştri: OVIDIU RUSU, CORINA MURGU, Maestru de cor: LAURA MARE
Cu participarea soliștilor Operei Naționale Române din Timișoara.
Orchestra și corul Operei Naționale Române din Timișoara
Regia tehnică: LUCIAN BORU
Pregătirea muzicală: ANGELA BALICI, RAREȘ PĂLTINEANU, LEONARD BONEA, MAKSYM BORINOV
Concertul are două pauze.
Vârsta recomandată: 6+
Direcțiunea Operei Naționale Române din Timișoara își rezervă dreptul de a modifica programul prezentat.

O literă în oglindă
2025-03-21 19:00 | Teatrul Național Mihai Eminescu Timișoara, Studio Uțu Strugari
Nominalizat în 1979, la propunea poetului suprarealist Arthur Lundkvist (Suedia), la premiul Nobel pentru literatură, Nichita Stănescu rămâne, dincolo de orice dihotomie literară sau biografică, un mare poet, marele poet român al secolului al XX-lea. Versurile sale sunt formatoare de limbă română, creatoare a celor mai profunde – și a celor mai înalte – forme de expresie ale spiritului.
Teatrul Național din Timișoara redesenează profilul poetic al lui Nichita Stănescu în spectacolul O LITERĂ ÎN OGLINDĂ de Doru Iosif.
Pentru o seară, Doru Iosif, el însuși poet și muzician, își va ghida publicul într-o incursiune tandră, luminoasă prin universul poetic al lui Nichita Stănescu, cu dimensiunea înțelegerii intime pe care o are față de teatru, față de poezie și față de muzică.
Actorul Teatrului Național va fi însoțit în această rememorare lirică de muzicianul Marius Iacovania, care va acompania lumea lui Nichita cu sonoritatea plină de farmec a chitarei sale.

Rendez-vous muzical, concert dedicat Zilei Internaționale a Francofoniei
2025-03-20 18:00 | Opera Națională Română Timișoara
Evenimentul este organizat de Ziua Internațională a Francofoniei, în parteneriat cu Institutul Francez Timișoara. În fiecare an, la data de 20 martie, începând din 1998, țările membre ale Organizației Internaționale a Francofoniei (OIF) marchează această zi prin diverse manifestări culturale. România este membru cu drepturi depline al OIF din 1993.
Cu participarea soliștilor:
CRINA VEZENTAN, soprană
MILIȚA PANTIN, soprană
ANTONELA BARNAT, mezzo-soprană
MIHAIL DOGOTARI, bariton
GELU DOBREA, bas
MARIUS GOȘA, bas
La pian: RAREȘ PĂLTINEANU, MAKSYM BORINOV
Recital cu lucrări din creația compozitorilor: G. Bizet, C. Gounod, G. Fauré, G. Enescu, R. Cocciante, E. Satie, F. Halévy, J. Massenet, J. Offenbach, G. Meyerbeer, J. P. E. Martini
Recital cântat în limba franceză.
Concertul nu are pauze.
Vârsta recomandată: 6+
BILETE EPUIZATE!

Festivalul Filmului Francez
2025-03-20 08:00 - 2025-03-23 22:00 | Cinema Studio
Institutul Francez din România prezintă cea de-a 29-a ediție a Festivalului Filmului Francez – Échos, care are loc între 20 și 30 martie 2025, atât în București, cât și în alte 11 orașe din țară. La Timișoara, cinefilii francofoni se vor bucura de o selecție inedită de filme între 20 și 23 martie, la Cinema Studio.
Sezonul „Primăvara Franceză ÎMPREUNĂ” reprezintă punctul culminant al Centenarului Institutului Francez din România, sărbătorit între mai 2024 și mai 2025, marcând un secol de angajament dedicat cooperării culturale, științifice și educaționale dintre Franța și România.
Festivalul Filmului Francez devine un moment de referință al acestui sezon, oferind publicului ocazia de a descoperi cinematografia de autor franceză în toate formele sale, printr-o selecție efervescentă de producții reunite anul acesta sub numele Échos.
Tema din acest an a Festivalului, Échos, explorează modul în care poveștile și imaginile rezonează de-a lungul generațiilor. Transmiterea din generație în generație, relațiile, memoria și reînnoirea se află în centrul unei selecții care pune sub semnul întrebării epoca noastră și transformările sale. Programul îmbină opere esențiale și filme realizate de talente emergente, reflectând diversitatea și vitalitatea cinematografiei franceze și poate fi consultat pe: https://festivalff.ro
Anul acesta, proiecțiile din Timișoara vor avea loc la Cinema Studio, iar biletele sunt deja disponibile online: https://cinemastudio-tm.ro/evenimente/festivalul-filmului-francez-2025/ sau pot fi achizițonate direct de la casieria cinematografului.
Festivalul va fi deschis la Timișoara de unul dintre cele mai mari succese de box office din Franța, cu patru nominalizări la Premiile César – muzicalul biografic Monsieur Aznavour | Dl. Aznavour, regizat de Mehdi Idir și Grand Corps Malade. Filmul ce cuprinde „o înlănțuire de secvențe de o frumusețe rară“ (Cineuropa) spune povestea celebrului cântăreț Charles Aznavour, fiu al unor refugiați armeni, care, în ciuda tuturor obstacolelor, a devenit un simbol al muzicii și culturii franceze.
Monsieur Aznavour face parte din secțiunea Panorama filmelor anului, care reunește unele dintre cele mai importante producții franceze recente, apreciate de critici și de public, fiecare cu un parcurs festivalier notabil. Printre ele se numără și Leurs enfants après eux | Și copiii copiilor lor, care a fost lăudat de The Guardian ca „un film emoționant și captivant” în care „tensiuni de clasă și rasă dau în clocot în această poveste puternică despre tinerii nemulțumiți dintr-un orășel al Franței, o dramă despre starea națiunii ambalată ca o poveste despre maturizare (sau, foarte posibil, invers); este în același timp intimă și expansivă, aducând o doză brută de realism-social”, precum și Trois amies | Trei prietene – „unde numărul trei amintește de ritmul sincopat și inconsecvent al relațiilor amoroase la care regizorul Emmanuel Mouret se pricepe atât de bine” (Le Monde).
Competiția Tinerelor Talente – Lungmetraj propune și anul acesta filme de debut remarcabile, care vor concura pentru Premiul Publicului, oferit de Institutul Francez din România și Ambasada Franței. Printre filmele din care publicul român va alege câștigătorul se numără: Vingt dieux | Sfinte cașcaval! regizat de Louise Courvoisier și prezentat anul trecut la Cannes în Un Certain Regard, un film puternic și visceral despre loialitate și dinamici familiale într-un sat izolat din munții Jura, Rabia, de Mareike Engelhardt, un portret captivant al radicalizării unei tinere franceze (interpretată de Megan Northam, nominalizată la premiile César) în Siria. Mon inséparable | Tot ce am mai de preț, de Anne-Sophie Bailly (premiat anul trecut la Veneția), povestea emoționantă a unei mame care își crește singură copilul ce suferă de un handicap și tânjește să ducă o viață independentă și Hiver à Sokcho | Iarna la Sokcho de Koya Kamura, un film melancolic despre întâlnirea neașteptată dintre un francez și o tânără coreeană într-un orășel balnear acoperit de zăpadă de la granița Coreei de Sud.
Secțiunea Jeune Public aduce în atenția tinerilor spectatori trei producții de neratat, adaptate pentru toate vârstele. Bambi, l’histoire d’une vie dans les bois | Bambi: O poveste din pădure aduce pe marele ecran o reinterpretare vizual spectaculoasă și sensibilă a celebrului roman scris de Felix Salten, oferind o incursiune realistă în viața sălbatică. Les trois fantastiques | Cei trei fantastici este un film de aventură destinat adolescenților, despre trei prieteni inseparabili care trebuie să facă față unei veri pline de schimbări și provocări într-un mic oraș industrial aflat în declin.
Programul complet este deja disponibil pe https://festivalff.ro/orase/timisoara/, unde se găsesc mai multe informații despre filme și bilete. Spotul oficial al celei de-a 29-a ediții, realizat de Foarfeca Studio, poate fi vizionat pe: https://youtu.be/6fX5ZQicXtc
Filmele Monsieur Aznavour, À son image și Vingt Dieux sunt distribuite de Independența Film, Les trois fantastiques de Follow Art Distribution, iar Bambi, l’histoire d’une vie dans les bois este distribuit de Bad Unicorn.
FESTIVALUL FILMULUI FRANCEZ este organizat de Institutul Francez din România la București, Cluj-Napoca, Iași și Timișoara.
